Official Journal L 333 , 29/12/2000 P. 0076 - 0077



KOMISJONI MÄÄRUS (EÜ) nr 2884/2000, 27. detsember 2000, millega muudetakse määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta,1 viimati muudetud määrusega (EÜ) nr 1670/2000,2 eriti selle artikli 31 lõiget 14, ning arvestades järgmist: (1) Nõukogu määruses (EÜ) nr 2851/20003 kehtestatakse teatavatele põllumajandustoodetele teatavad soodustused ühenduse tariifikvootide kujul ja sätestatakse autonoomse üleminekumeetmena teatavate Poolaga sõlmitud Euroopa lepingus ettenähtud põllumajandussoodustuste kohandamine. Ühest nimetatud soodustusest tulenevalt diferentseeritakse alates 1. jaanuarist 2001 toetused teatavatele CN-koodi 0405 alla kuuluvatele toodetele nimetatud toodete Poolasse eksportimise toetuste kaotamise tõttu. (2) Poola ametiasutused on võtnud endale kohustuse tagada, et Poolasse lubatakse importida ainult neid ühenduse võipartiisid, mille suhtes ei ole antud eksporditoetust. Selleks tuleb komisjoni 26. jaanuari 1999. aasta määrusele (EÜ) nr 174/1999 (millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta,4 viimati muudetud määrusega (EÜ) nr 2357/20005) lisada artikkel, milles sätestatakse kohustus esitada ekspordilitsentsi tõestatud koopia, millel on täpne teave selle kohta, et vastavate toodete puhul ei ole antud eksporditoetust. Imporditud toodete ja ekspordilitsentsil märgitud toodete vastavuse tõendamiseks peavad ettevõtjad Poolasse importimisel esitama ekspordideklaratsiooni tõestatud koopia, millel on täpne teave ekspordilitsentsi kohta. (3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusesse (EÜ) nr 174/1999 lisatakse artikkel 20b: "Artikkel 20b 1. Määruse (EÜ) nr 1255/1999 artikli 1 punktis e osutatud ja CN-koodi 0405 alla kuuluvate toodete eksportimisel Poolasse kohaldatakse järgmisi sätteid. 2. Lõikes 1 osutatud ekspordi puhul tuleb Poola pädevatele asutustele esitada vastavalt käesolevale artiklile väljaantud ekspordilitsentsi tõestatud koopia ja iga partii ekspordideklaratsiooni nõuetekohaselt kinnitatud koopia. Eksporditavaid kaupu ei ole eelnevalt muusse kolmandasse riiki eksporditud. 3. Litsentsitaotlustele ja litsentsidele kirjutatakse: a) lahtrisse 7 kantakse sõna "Poola"; b) lahtrisse 15 kauba kirjeldus vastavalt koondnomenklatuurile; c) lahtrisse 16 kõikide lahtris 15 märgitud toodete kaheksanumbriline CN-kood ja kogus kilogrammides; d) lahtritesse 17 ja 18 lahtris 16 nimetatud toote üldkogus; e) lahtrisse 20 kantakse sõnad "Või eksportimiseks Poolasse. Määruse (EÜ) nr 174/1999 artikkel 20b"; f) lahtrisse 22 sõnad "ilma eksporditoetuseta"; g) litsents kehtib üksnes sel viisil tähistatud toodete ja koguste puhul. 4. Käesoleva artikli alusel väljaantud litsentsidega kaasneb kohustus eksportida lahtris 7 märgitud sihtkohta. 5. Litsentsid antakse välja kohe pärast taotluste esitamist. Asjaomase poole soovil antakse välja kinnitatud litsentsi tõestatud koopia. 6. Litsentsi väljaandmise tingimuseks ei ole tagatise esitamine. 7. Hoolimata komisjoni määruse (EÜ) nr 1291/2000* artiklist 9, ei ole impordilitsentsid edasiantavad. 8. Litsentsid kehtivad alates nende väljaandmise kuupäevast määruse (EÜ) nr 1291/2000 artikli 23 lõikes 1 määratletud tähenduses kuni sellele kuupäevale järgneva 30. juunini. 9. Veebruari lõpuks teatavad liikmesriikide pädevad asutused komisjonile eelmisel aastal väljaantud litsentside arvu ja nendega hõlmatud või kogused koondnomenklatuuri koodide kaupa. 10. I peatükki ei kohaldata. * EÜT L 152, 24.6.2000, lk 1." Artikkel 2 Käesolev määrus jõustub 1. jaanuaril 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. detsember 2000 Komisjoni nimel komisjoni liige Franz FISCHLER 1 EÜT L 160, 26.6.1999, lk 48. 2 EÜT L 193, 29.7.2000, lk 10. 3 EÜT L 332, 28.12.2000, lk 7. 4 EÜT L 20, 27.1.1999, lk 8. 5 EÜT L 272, 25.10.2000, lk 6.